Efterår 2025

Kære medlem

Sommeren går på held og de smukke efterårsfarver kan snart ses i naturen.

Vi er i bestyrelsen i gang med at forberede det næste års arbejde, hvor en af vores vigtige opgaver er, at det skal give værdi at være medlem af FSLA.

Vi har opdateret vores velkomstpjece, da vi jo ønsker den skal sendes ud til mange nye medlemmer. Del den gerne med kollegaer, som har interesse inden for lunge- og allergiområdet.

Vi vil i **uge 38** sætte fokus på det at være Lunge- og Allergisygeplejerske. Vi håber, at I alle vil være med til at lægge billeder fra jeres hverdag op på vores FB-side og dele med jeres kolleger, så vi får gjort opmærksomhed på de spændende muligheder der er i vores niche af sygeplejen.  Vi tænker også, at det kan få os til føle mere sammenhold, når vi ser billeder af kolleger fra alle landsdele. Samtidig kan vi bruge det som gensidig inspiration.

På Landskurset til marts og mange andre steder er det godt at sætte fokus på, hvad god sygepleje er. En af mulighederne for at gøre dette er, at lave en poster og komme ud og præsentere sin sygepleje.

Da det for mange er en ny opgave, kan du deltage i et poster-seminar virtuelt. Her vil Helle Marie Christensen, klinisk forsker fra Odense give ud af sine erfaringer med at lave en god poster.

Næste år vil vi gentage succesen med Spiometri-kursus. Nærmere bestemt vil der d. 29. januar 2025 afholdes et dagsarrangement på Bispebjerg Hospital, hvor sygeplejerske Maibritt Rævdal Christensen vil undervise i den teoretiske del om formiddagen og over middag vil det være muligt at øve sig i praktikken. Der kommer nærmere information senere.

Sidst men ikke mindst har vi i bestyrelsen allerede sat fokus på Landskurset d. 13- 15. marts 2025. Vi har sammensat et spændende program og er i skrivende stund ved at lave aftaler med oplægsholderne. Igen i år sætter vi fokus på sygepleje til lunge- og allergisygepatienter, mulighed for samarbejder på tværs, nye behandlingsformer og infektioner i lungerne kommer under lup. Vi regner med inden længe at kunne løfte sløret meget mere.

Et kort overblik over de muligheder som beskrevet ovenfor:

Uge 38:       Læg billeder op på vores FB-side. Sæt fokus på den gode og faglige sygepleje I alle er med til at udøve, rundt om i hele landet.

21.11.24:    Poster, hvordan kommer jeg godt i gang? Virtuel temaeftermiddag (kl. 15.30-17.00) tilmelding til Helle.Marie.Christensen@rsyd.dk. Der udsendes et link en uge før mødet.

29.01.25:    Spiometri kursusdag, Bispebjerg Hospital. Vær opmærksom på, der vil være begrænset deltagerantal og det er først til mølle.

Med ønsket om at se jer til de forskellige arrangementer i løbet af året mange hilsner fra hele FSLA-bestyrelsen

Rikke, Marie, Lone, Helle Marie, Susanne, Pernille og Anette